ભાવનગર શહેર અને જિલ્લામાં થઈ રહેલ ભારે વૃષ્ટિના કારણે શહેર અને જિલ્લો બન્ને પ્રભાવિત થયા છે ત્યારે લોક પ્રતિનિધિઓ પણ આ સ્થિતિને લઈને સતત ચિંતિત જોવા મળ્યા હતા. ગુજરાત પ્રદેશ ભાજપા પ્રમુખ અને ભાવનગર પશ્ચિમના ધારાસભ્ય જીતુભાઈ વાઘાણી, સાંસદ ભારતીબેન શિયાળ તેમજ રાજ્યના શિક્ષણમંત્રી વિભાવરીબેન દવે, મેયર મનભા મોરી સહિતનાઓએ શહેરની પરિસ્થિતિ અને ગ્રામ્ય પંથકમાં કેવા અને ક્યા પ્રકારની સ્થિતિ રહેલી છે તે બાબતની જવાબદાર અધિકારીઓ પાસેથી સતત માહિતીઓ મેળવી હતી અને જરૂર જણાયે તમામ પ્રકારની મદદની તૈયારીઓ દર્શાવી હતી.